Document ID: 31986R0163

KOMISIJAS REGULA (EEK) Nr. 163/86
(1986. gada 27. janvāris),
ar kuru groza Regulu (EEK) Nr. 2182/77, ar ko paredz sīki izstrādātus noteikumus attiecībā uz intervences krājumos esošas saldētas liellopu gaļas pārdošanu pārstrādei Kopienā
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1968. gada 27. jūnija Regulu (EEK) Nr. 805/68 par liellopu gaļas tirgus kopīgo organizāciju1, kurā jaunākie grozījumi izdarīti ar Regulu (EEK) Nr. 3768/852, un jo īpaši tās 7. panta 3. punktu,
tā kā 1. pants Komisijas Regulā (EEK) Nr. 2182/773, kurā jaunākie grozījumi izdarīti ar Regulu (EEK) Nr. 3210/854, nosaka, ka pārstrādātajiem produktiem jābūt ražotiem no intervences liellopu gaļas, ja tos pārdot pārstrādei Kopienā; tā kā minētajā pantā norādītā Komisijas Regula (EEK) Nr. 597/775 ir atcelta un to aizstāj konkrēti nosacījumi, kas paredzēti Komisijas Regulā (EEK) Nr. 1136/796, kurā jaunākie grozījumi izdarīti ar Regulu (EEK) Nr. 2036/847; tā kā tādēļ attiecīgi jāgroza minētais pants;
tā kā šajā regulā paredzētie pasākumi ir saskaņā ar Liellopu un gaļas nozares pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2182/77 1. panta 1. punktu aizstāj ar šādu:
"1. Gaļu, ko pārdod saskaņā ar šo regulu, izmanto, lai Kopienā pēc pircēja izvēles ražotu vai nu:
a) konservētu pārtiku, kā tas noteikts Regulas (EEK) Nr. 1136/79 2. panta 5. punktā, vai
b) citus produktus, kā tas definēts minētās regulas 2. panta 6. punktā, vai produktus, uz kuriem attiecas kopējā muitas tarifa apakšpozīcija 02.06 C I a) 2."
2. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1986. gada 27. janvārī

Labels: 3
2
17